text: Especial campaments d'estiu: SòNatur – La caixeta musical
  15 Juny, 2017 24 Mai, 2018
  A pocs dies de finalitzar les classes i donar pas a l'estiu, arriba la temporada de campaments. Des de La Caixeta Musical t'anirem parlant d'alguns que trobem interessants per la seua vessant musical, artística i lúdica. Hui et parlem del primer d'ells.
  En menys de 10 dies i amb la totalitat de places esgotades, començarà una nova nova edició del Campament de música i dansa "SòNatur 2017", organitzat pel Conservatori Calasancio de Música i Dansa de Castelló.
  80 xiquets i adolescents d'entre 8 i 18 anys gaudiran d'una setmana de música i dansa però també d'activitats lúdiques en plena natura, al Centre de Natura de Tarihuela (Jérica). Des del 25 de juny i fins a l'1 de juliol, els participants tindran uns matins de classes musicals i de dansa, segons les preferències i necessitats que van marcar en el moment de realitzar la matricula. A les vesprades serà el torn de la natura i les activitats d'aventura les que precediran als assajos amb conjunt o coreografia junt al reconegut mestre Ferrer Ferran.
  El campament compta amb 21 professors amb titulacions superiors en música i dansa, a banda de comptar amb un extens currículum. Per a l'edició d'aquest any, també comptaran com a mestre convidat amb Ferrer Ferran, compositor i director. Ell ha sigut el creador d' "El viaje de Doremido", el primer musical inspirat en les aventures que ocorren en el campament SòNatur, i que tindrà la seua estrena absoluta l'última jornada del campament.
  A continuació vos deixem amb l'horari del campament, on podreu vore les activitats que es realitzen.